Document ID: 32007R1381

ΚΑΝΟΝΙΣΜΌΣ (ΕΚ) αριθ. 1381/2007 ΤΗΣ ΕΠΙΤΡΟΠΉΣ
της 26ης Νοεμβρίου 2007
για την τροποποίηση του κανονισμού (ΕΚ) αριθ. 2133/2001 για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων και των ανωτάτων δασμολογικών ορίων του τομέα των σιτηρών όσον αφορά αύξηση στις δασμολογικές παραχωρήσεις στο πλαίσιο ποσοστώσεων από την Κοινότητα για τα παρασκευάσματα τροφών για ψάρια των Φερόων Νήσων που υπάγονται στους κωδικούς ΣΟ ex 2309 90 10, ex 2309 90 31 και ex 2309 90 41
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 827/68 του Συμβουλίου, της 28ης Ιουνίου 1968, περί κοινής οργανώσεως αγοράς για ορισμένα προϊόντα που αναφέρονται στο παράρτημα ΙΙ της συνθήκης (1),
την απόφαση 97/126/ΕΚ του Συμβουλίου, της 6ης Δεκεμβρίου 1996, για τη σύναψη συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου (2).
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (3), και ιδίως το άρθρο 12 παράγραφος 1,
Εκτιμώντας τα ακόλουθα:
(1)
Η απόφαση αριθ. 1/2005 της μεικτής επιτροπής ΕΚ/Δανίας-Φερόων Νήσων (4) για την τροποποίηση του πρωτοκόλλου αριθ. 3 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου (5) (στο εξής καλούμενη «η συμφωνία»), εγκρίθηκε βάσει της απόφασης 97/126/ΕΚ του Συμβουλίου, σχετικά με τον ορισμό της εννοίας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας.
(2)
Το Συμβούλιο αποφάσισε στις 13 Ιουνίου 2007 σχετικά με τη θέση της Κοινότητας όσον αφορά την τροποποίηση του πρωτοκόλλου 4 της συμφωνίας.
(3)
Η απόφαση αριθ. 1/2007 της μεικτής επιτροπής ΕΚ/Δανίας-Φερόων Νήσων (6) για την τροποποίηση του πρωτοκόλλου αριθ. 4 της συμφωνίας, τροποποιεί συγκεκριμένα την ετήσια δασμολογική ποσόστωση στο πλαίσιο της ποσόστωσης με αύξοντα αριθμό 09.0689.
(4)
Σύμφωνα με το άρθρο 1 παράγραφος 2 σημείο 1 του πρωτοκόλλου 4 της συμφωνίας, όπως τροποποιήθηκε βάσει της απόφασης αριθ. 1/2007 της μεικτής επιτροπής ΕΚ/Δανίας-Φερόων Νήσων, όσον αφορά τη δασμολογική ποσόστωση που ανοίγεται για ιχθυοτροφές που υπάγονται στους κωδικούς ΣΟ ex 2309 90 10, ex 2309 90 31 και ex 2309 90 41, οι αρχές των Φερόων Νήσων πιστοποιούν ότι οι ιχθυοτροφές που εξάγονται στην ΕΕ βάσει της προτιμησιακής ποσόστωσης δεν περιέχουν πρόσθετη γλουτένη, επιπλέον της γλουτένης που απαντάται υπό φυσική μορφή στα σιτηρά τα οποία ενδέχεται να αποτελούν συστατικό στοιχείο της σύνθεσης των ιχθυοτροφών.
(5)
Το άρθρο 3 της απόφασης αριθ. 1/2007 της μεικτής επιτροπής ΕΚ/Δανίας-Φερόων Νήσων προβλέπει ότι η αύξηση του όγκου της δασμολογικής ποσόστωσης για το ημερολογιακό έτος 2007 υπολογίζεται κατά χρονική αναλογία (pro rata temporis), από την 1η Δεκεμβρίου 2007. Συνεπώς, η αύξηση του όγκου της δασμολογικής ποσόστωσης για το ημερολογιακό έτος 2007 πρέπει να καθοριστεί στους 833 τόνους.
(6)
Κατά συνέπεια, ο κανονισμός (ΕΚ) αριθ. 2133/2001 της Επιτροπής (7) πρέπει να τροποποιηθεί αναλόγως.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2133/2001 τροποποιείται ως εξής:
1.
Στο άρθρο 2 η παράγραφος 3 αντικαθίσταται από το ακόλουθο κείμενο:
«3. Στο πλαίσιο των δασμολογικών ποσοστώσεων με αύξοντα αριθμό 09.0689 τα προϊόντα τίθενται σε ελεύθερη κυκλοφορία με προσκόμιση:
α)
απόδειξης της καταγωγής που αναφέρεται στο άρθρο 16 του πρωτοκόλλου 3 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου, για τον ορισμό της έννοιας “καταγόμενα προϊόντα” ή “προϊόντα καταγωγής” και για τις μεθόδους διοικητικής συνεργασίας, και
β)
δήλωσης σε ένα από τα κείμενα του παραρτήματος V, η οποία επιβεβαιώνεται από την ακόλουθη αρχή των Φερόων Νήσων:
Heilsufrøðiliga starvsstovan/Υπηρεσία αρμόδια για τα τρόφιμα και για κτηνιατρικά και περιβαλλοντικά θέματα
Falkavegur 6, 2. floor.
FO-100 TÓRSHAVN
ΝΗΣΟΙ ΦΕΡΟΕ
Τηλ. 00 298 35 64 00
Φαξ 00 298 35 64 01
Αριθμός τηλεφώνου εξυπηρέτησης: 00 298 55 64 03 (απαντά έως τις 23:00)
Ηλεκτρονική διεύθυνση: HFS@HFS.FO
Δικτυακός τόπος: www.hfs.fo».
2.
Το κείμενο στο παράρτημα II που αφορά τον αύξοντα αριθμό 09.0689 αντικαθίσταται από το κείμενο στο παράρτημα I του παρόντος κανονισμού.
3.
Το κείμενο του παραρτήματος ΙΙ του παρόντος κανονισμού προστίθεται ως παράρτημα V.
Άρθρο 2
Με την επιφύλαξη του άρθρου 1 παράγραφος 2, η δασμολογική ποσόστωση για το ημερολογιακό έτος 2007 θα είναι 10 833 τόνοι.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Δεκεμβρίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Νοεμβρίου 2007.

Labels: 3
18
17
6